**ΠΕΡΙΦΕΡΕΙΑΚΟ ΔΗΜΟΤΙΚΟ ΣΧΟΛΕΙΟ ΚΛΗΡΟΥ**

Λεωφ. Αρχιεπισκόπου Μακαρίου Γ΄66, Τ.Κ. 2600 Κλήρου, Λευκωσία – Τηλ: 22632425 Τηλεομοιότυπο:22874308, Ηλεκτρονικό Ταχυδρομείο: dim-klirou-lef@schools.ac.cy

**ΕΝΗΜΕΡΩΤΙΚΟ ΔΕΛΤΙΟ ΔΕΚΕΜΒΡΙΟΥ**

**02/12/2022**

**Αγαπητοί γονείς/κηδεμόνες,**

**Επικοινωνούμε μαζί σας για να σας ενημερώσουμε για:**

1. Δραστηριότητες που πραγματοποιήθηκαν
2. Δραστηριότητες που προγραμματίστηκαν
3. Άλλα σημαντικά θέματα
4. **Δραστηριότητες που πραγματοποιήθηκαν:**

* **Την Τετάρτη, 2 Νοεμβρίου** τα παιδιά είχαν την ευκαιρία να συμμετάσχουν στο **εκπαιδευτικό μουσικό πρόγραμμα «Λύραυλος».** Ήταν μια πραγματικά σπουδαία μουσική εμπειρία για τα παιδιά! Ευχαριστούμε πολύ τον Σύνδεσμο Γονέων και Κηδεμόνων που κάλυψε το εισιτήριο εισόδου για κάθε παιδί.
* **Τη Δευτέρα, 7 Νοεμβρίου** το σχολείο πραγματοποίησε την **εκπαιδευτική εκδρομή του 1ου τριμήνου, στα Λεύκαρα**. Τα παιδιά περπάτησαν στα στενά δρομάκια και επισκέφθηκαν την Εκκλησία του Σταυρού, το Λαογραφικό Μουσείο και γνώρισαν την τέχνη του λευκαρίτικου κεντήματος και της αργυροχοΐας.
* **Τη Δευτέρα, 15 Νοεμβρίου** **επισκέπτριες υγείας μίλησαν στα παιδιά για τη σημασία της υγιεινής διατροφής, στα πλαίσια της προώθησης υγιεινών συνηθειών**. Ως πρακτική εφαρμογή των διαλέξεων, ο **Σύνδεσμος Γονέων και Κηδεμόνων** του σχολείου μας πρόσφερε στα παιδιά **υγιεινό πρόγευμα**. Ευχαριστούμε πολύ τον Σύνδεσμο Γονέων!
* **Την Πέμπτη, 17 Νοεμβρίου** τα παιδιά των τάξεων **Δ΄, Ε΄ και Στ΄** παρακολούθησαν τη **θεατρική παράσταση «Το σταυρουδάκι της Σμύρνης»,** στο Β΄ Περιφερειακό Γυμνάσιο Λευκωσίας-Μαλούντα. Ήταν μια πραγματικά, ωραία παράσταση με πολλά ιστορικά στοιχεία. Τα παιδιά ήταν άψογοι θεατές! Μπράβο τους!
* **Την Τετάρτη, 23 Νοεμβρίου** τα παιδιά της **Ε΄ τάξης** είχαν την ευκαιρία να συμμετάσχουν **σε πρόγραμμα εκπαίδευσης κατοικίδιων ζώων**. Ήταν ένα σημαντικό μάθημα για την υπευθυνότητα που χρειάζεται η φροντίδα ενός κατοικίδιου, όπως και η αγάπη και ο σεβασμός στα κατοικίδια, αλλά και στα ζώα γενικά. Τα παιδιά απόλαυσαν το διαφορετικό αυτό μάθημα και ήταν τέλεια στη συμπεριφορά! Μπράβο τους!

1. **Δραστηριότητες που προγραμματίστηκαν:**

* **Την Κυριακή , 4 Δεκεμβρίου** παιδιά του σχολείου μας υπό την διεύθυνση της δασκάλας μουσικής θα λάβουν μέρος στη **ΦΩΤΑΓΩΓΗΣΗ ΠΛΑΤΕΙΑΣ ΚΛΗΡΟΥ**.
* **Τη Δευτέρα, 5 Δεκεμβρίου** ηΕπισκέπτρια Υγείας, θα μιλήσει στα παιδιά της Α΄ τάξης για την ατομική υγιεινή.
* **Τη Δευτέρα, 5 Δεκεμβρίου** ο Πρόεδρος του συνδέσμου **«Ένα Όνειρο μια Ευχή»**, **κ. Γιώργος Πενηνταέξ**, θα μιλήσει στα παιδιά για το νόημα της προσφοράς και της αλληλεγγύης. Η δράση πραγματοποιείται στα πλαίσια των δραστηριοτήτων μας για τη γιορτή των Χριστουγέννων τονίζοντας το πραγματικό νόημα της γέννησης του Χριστού μας στη γη.
* **Την Τετάρτη, 7 Δεκεμβρίου** τα παιδιά της Ε΄ και Στ΄ τάξης θα παρουσιάσουν μικρό πρόγραμμα στη μνήμη των πεσόντων και αγνοουμένων, στο ηρώο της κοινότητας μας.
* **Την Παρασκευή, 9 Δεκεμβρίου** τα παιδιά του σχολείου μας θα παρακολουθήσουν τη θεατρική παράσταση του **Θ.Ο.Κ « Ο γύρος του κόσμου σε 80 μέρες».** Τα παιδιά θα πρέπει να φέρουν το ποσό των **8 ευρώ** ( €3 είσοδος + €5 αγώγιο) μέχρι την Τετάρτη, 7/12/22. Υπενθυμίζουμε ότι τα λεφτά έρχονται σε κλειστό φάκελο, με το όνομα του παιδιού και την τάξη γραμμένα απ’ έξω.
* **Τη Δευτέρα, 12 Δεκεμβρίου** τα παιδιά της Ε΄ τάξης μαζί με τις δασκάλες τους θα ψάλουν τα κάλαντα στη Μητρόπολη. Όλα τα παιδιά θα πρέπει να έρθουν με την επίσημη στολή του σχολείου.
* **Την Τετάρτη, 14 Δεκεμβρίου** η Επισκέπτρια Υγείας θα μιλήσει στα παιδιά της Ε΄ τάξης για την εφηβεία.
* **Την Τετάρτη, 21 Δεκεμβρίου** θα πραγματοποιηθεί η χριστουγεννιάτικη γιορτή του σχολείου μας στην Αίθουσα Πολλαπλής Χρήσης του Β΄ Περιφερειακού Γυμνασίου Λευκωσίας – Μαλούντα.
* **Την Πέμπτη, 22 Δεκεμβρίου το σχολείο θα πραγματοποιήσει κοινό εκκλησιασμό.** Όσα παιδιά επιθυμούν και είναι κατάλληλα προετοιμασμένα μπορούν να κοινωνήσουν. Όλα τα παιδιά θα πρέπει να έρθουν με την επίσημη στολή του σχολείου.
* **Την Πέμπτη, 22 Δεκεμβρίου τα παιδιά της Στ΄ τάξης μαζί με τη δασκάλα τους και τη δασκάλα της Μουσικής θα πουν τα κάλαντα στο χωριό.**

1. **Άλλα σημαντικά θέματα**:

Τελευταία εργάσιμη μέρα πριν τις διακοπές των Χριστουγέννων είναι η Πέμπτη, 22 Δεκεμβρίου. **Επιστρέφουμε πίσω στο σχολείο τη Δευτέρα, 9 Ιανουαρίου.**

Με την ευκαιρία να ευχηθούμε σε όλους

**ΚΑΛΕΣ ΓΙΟΡΤΕΣ ΚΑΙ ΕΥΤΥΧΙΣΜΕΝΟ ΤΟ ΝΕΟ ΕΤΟΣ 2023**

Ευχόμαστε η νέα χρονιά να φέρει **Υγεία, Ευλογία, Ειρήνη** σε όλο τον κόσμο και **Λευτεριά** στον τόπο μας!!!

**« Δόξα ἐν ὑψίστοις Θεῷ καὶ ἐπὶ γῆς εἰρήνη**

**ἐν ἀνθρώποις εὐδοκία** ! »

*Ο Ύμνος των Αγγέλων ( Ευαγγελιστής Λουκάς)*

**Από το Σχολείο**